钦定古今图书集成/明伦汇编/氏族典/第276卷 > 王震
## 钦定古今图书集成/明伦汇编/氏族典/第276卷 > 王震

按《万姓统谱》：“震字威远，邢台人。登弘治癸丑进士，历
任户部主事、员外郎中，出纳钱谷，克称厥职。升湖广
郧阳知府六年。当道累以廉足以律身，才足以莅政，
行己无玷，遇事有为。及政事举而尽官守之责，抚字
勤而得近民之体。以荐之，升河南参政。有安储王、平
群盗功，转左右布政，升应天府尹。致仕归，图书千馀”
卷悉送至郡庠，以资士子诵读。其孝思之纯，至老不
衰。建“永感堂”，以志不忘。